एक ऐसे समय में जब व्यवसाय का क्षेत्र पूरी तरह से पुरुष प्रधान था और शायद ही कोई भारतीय महिला व्यवसायी बनने का सपना देखती हो, तब 1990 के वर्ष में ज़रीना स्क्रूवाला ने उद्यमिता के क्षेत्र में कदम रखा और यूटीवी की शुरुआत की। उन्होंने राॅनी स्क्रूवाला के साथ मिलकर यूटीवी की स्थापना की और स्थाना के दो दशक बाद वाॅल्ट डिज्नी ने 450 मिलियन अमरीकी डाॅलर में इसका अधिग्रहण किया और यह सौदा उनके द्वारा खड़े किये गए स्थाई और सार्थक व्यवसाय की गवाही देने के लिये पर्याप्त था।